میللی کشفیات تشکیلاتی (MİT) و تورکیه سلاح‌لی قوه‌لری (TSK) طرفیندن آپاریلان بیرگه عملیاتدا 21 مارس گونو پ.کا.کا-نین ترورچوباشلاریندان‌ اولان جمیل باییک‌ین ان یاخین آداملاریندان‌ اولان رضا آلتونلا برابر بیر چوخ تشکیلات رهبرلیگینده اولان شخص‌لر قندیله قارشی هاوا حرکاتی نتیجه‌سینده محو ائدیلیب.
محو ائدیلن آدلار آراسیندا ترور تشکیلاتی پ.کا.کا-نین دیرناقاراسی خاریجی علاقه‌لرین‌دن مسئول "ناودار" کود آدلی میخایل اؤزدمیر، دیرناقاراسی سؤزچوسو "سرهات وارتو" کود آدلی امرالله دورسون و قندیل‌دن دیرناقاراسی مسئول اولان "سینان سور" کود آدلی علی آکتاش دا وار.
عملیات رضا آلتونون قندیلین ایران سرحدینه یاخین بؤلگه‌ده ییغینجاق کئچیرجیی‌نین میت طرفیندن اؤیرنیلمه‌سی نتیجه‌سینده ایستارت گؤتوروب. همین چرچیوه‌ده رضا آلتونون ایستیفاده ائده بیله‌جگی بوتون یول‌لار و ماشین‌لارا نظارت آلتینا آلیندی.
پ.کا.کا-نین دیرناقاراسی یوکسک سویه‌لی هئیتینده یئر آلان آلتونون میخایل اؤزدمیر و امرالله دورسون ایله قندیلین ایران سرحدی یاخینلیغینداکی ابوباکارا کندینه گئتدیگی‌نین "بایراکتار TB2" اینسانسیز هاوا آراجی ایله آشکارلانماسی ایله تورکیه سلاح‌لی قوه‌لرینه مخصوص "اف16" قیریجی‌لاری طرفیندن هاوا عملیاتی کئچیریلمه‌سی اوچون لازیم اولان کووردیناسیون یارادیلیب. بو حاضرلیق‌لارین باشا چاتماسیندان سونرا 21 مارس جمعه آخشامی گونو ناهار راده‌لرینده میت-ین آشکارلادیغی حساس کووردینات هاوا عملیاتی نتیجه‌سینده دقیق اولا‌راق وورولوب.
ترور تشکیلاتی‌نین بؤلگه‌دکی قلوبال گوج‌لرله علاقه‌ده قالما‌لارینا ایمکان یارا‌دان و مطبوعات اورقان‌لاریندا دیرناق آراسی "خاریجی ایشلر ناظیری" کیمی اؤنه چیخاریلان رضا آلتون عملیاتدا آغیر خسارت آلیب. آلتونون عاقبتی‌نین نه اولدوغو باره‌ده هله ده معلومات یوخ‌دور.
تشکیلاتین علاقه‌لرینی ایداره ائدن کادرلارینا جدی صربه ائندیرن و بؤلگه‌دکی قلوبال گوج‌لره خبردارلیق خصوصیتی داشییان عملیات همین زاماندا پ.کا.کا-نین تورک سلاحلی قوه لریندن گیزلنمک اوچون سیغیندیغی قندیلین مرکزی بؤلگه‌لرینده ده خلاص اولا بیلمه یه جگینی اورتایا قویموش‌دور.
